cyanic-selkie/wikianc huggingface dataset:
Καρλομάν ο μαγιορδόμος
Θρησκευτική πολιτική
Ο Καρλμομάν ενίσχυσε στημαντικά την θέση του στο βασίλειο του με την στήριξη του διάσημου Άγγλο-Σάξονα ιεραπόστολου Γουίνφριντ που έγινε ο μετέπειτα Άγιος Βονιφάτιος ή "Απόστολος των Γερμανών", του ανέθεσε την αναδιοργάνωση της εκκλησίας της Αυστρασίας. Την πολιτική που ξεκίνησε ο παππούς του Πεπίνος του Χέρσταλ συνέχισε ο πατέρας του Κάρολος Μαρτέλος που ίδρυσε τέσσερις νέες επισκοπές στην Βαυαρία : Σάλτσμπουργκ, Ρέγκενσμπουργκ, Φράιζινγκ και Πάσσαου, έδωσε στον Βονιφάτιο όλη την Μητροπολιτική περιοχή ανατολικά του Ρήνου με έδρα το Μάιντς. Ο Βονιφάτιος βρισκόταν από το 723 υπό την προστασία του Καρόλου Μαρτέλου, όπως εξήγησε στον φίλο του Ντάνιελ του Γουίντσεστερ δεν μπορούσε να ελέγξει ούτε την εκκλησία, να υπερασπιστεί τον κλήρο και να αποτρέψει την ειδωλολατρεία χωρίς την βοήθεια του Καρόλου. Συγκάλεσε με πρωτοβουλία του μαζί με τον Άγιο Βονιφάτιο την πρώτη εκκλησιαστική Γερμανική Σύνοδο (742), εκεί αποφασίστηκε να μην επιτρέπεται οι ιερείς να κρατούν όπλα και να μην έχουν γυναίκες στις κατοικίες τους. Ο πατέρας του είχε προχωρήσει σε κατασχέσεις της εκκλησιαστικής περιουσίας με στόχο να την μοιράσει στους στρατιώτες του ώστε να μπορέσουν να πολεμήσουν. Η τακτική αυτή τον βοήθησε με αποτέλεσμα τον μεγάλο του θρίαμβο στην Μάχη του Πουατιέ (732), ο Άγιος Βονιφάτιος υποστήριξε τον Κάρολο στις κατασχέσεις επειδή ήθελε να ενισχυθεί ο χριστιανικός στρατός μπροστά στον κίνδυνο του Ισλάμ. Οι πράξεις αυτές ήταν για τον Καρλομάν θέμα θρησκευτικής πίστης, για τον Πεπίνο ήταν απλά θρησκευτικό καθήκον, έκανε πολλές δωρεές γης στον Βονιφάτιο. Παρά την βαθιά θρησκευτική του ευλάβεια στην άσκηση εξουσίας ήταν πολύ σκληρός, μετά από συνεχείς εξεγέρσεις των Αλαμμανών συγκάλεσε Σύνοδο (746) που αποφάσισε την εκτέλεση εκατοντάδων Αλαμμανών ευγενών με την κατηγορία της εσχάτης προδοσίας. Οι εκτελέσεις έφεραν την οριστική διάλυση του δουκάτου της Αλαμμανίας, από τότε σταμάτησε η ανεξαρτησία του και κυβερνήθηκε από δούκες που διορίστηκαν από τους Φράγκους. Οι πράξεις αυτές ενίσχυσαν σημαντικά την εξουσία των Πεπινιδών απέναντι στις υπόλοιπες στο Φραγκικό κράτος.
Αποσύρθηκε σε μοναστήρι
Ο Καρλομάνος αποφάσισε να αποσυρθεί από την δημόσια ζωή και να κλειστεί σε μοναστήρι, πήγε στην Ρώμη στον πάπα Ζαχαρία, που του ζήτησε να κουρευτεί (15 Αυγούστου 747). Οι πηγές της περιόδου λένε ότι παραιτήθηκε "εθελοντικά", πήγε όμως στην Ρώμη για αδιευκρίνιστους λόγους, εκεί του ζήτησε ο πάπας ύστερα από αίτημα του αδελφού του Πεπίνου να παραμείνει, τελικά τον έπεισε. Ζήτησε για τον γιο του Ντρόγκο από τον αδελφό του το δικό του μερίδιο αλλά ο Πεπίνος αρνήθηκε. Στη συνέχεια αποσύρθηκε στο μοναστήρι του Μόντε Κασίνο. Την ίδια εποχή ο ετεροθαλής αδελφός τους Γκρίφο δραπέτευσε από την φυλακή κατέφυγε στην Βαυαρία,προκειμένου να υποστηρίξει τον θείο του Οντίλο, αλλά ο Οντίλο πέθανε την επόμενη χρονιά και ο Γκρίφο επιχείρησε να κυριεύσει το δουκάτο της Βαυαρίας για λογαριασμό του. Τελικά ηττήθηκε και σκοτώθηκε στην μάχη του Σαιν-Ζαν-ντε-Μωριέν (753). Εφτά χρόνια αργότερα ο Πάπας Στέφανος Β΄ κάλεσε τον Πεπίνο που είχε γίνει βασιλιάς να τον βοηθήσει στην μάχη εναντίον του βασιλιά των Λομβαρδών Άιστουλφ. Ο Καρλομάν βγήκε από το μοναστήρι και έτρεξε να τον συναντήσει, πιθανότατα ήθελε να υποστηρίξει τον γιο του Ντρόγκο. Ο Πεπίνος καχύποπτος για τον Ντρόγκο φυλάκισε τον Καρλομάν στη Γαλλική Βιέν όπου και πέθανε.
Πηγές
Κατηγορία:Δυναστεία των Καρολιδών Κατηγορία:Φράγκοι ευγενείς Κατηγορία:Μαγιορδόμοι των ανακτόρων
Κύζικος (μυθολογία)
Στην ελληνική μυθολογία με το όνομα Κύζικος είναι γνωστός ένας γιος του Αινεία και της Αινήτης, βασιλιάς των Δολιόνων στην πόλη Κύζικο της Προποντίδας. Ως βασιλιάς, ο Κύζικος υποδέχθηκε στην πόλη του τους Αργοναύτες στον δρόμο τους προς την Κολχίδα για την εκστρατεία τους. Ενώ η υποδοχή ήταν πολύ καλή, μετά την αναχώρηση των Αργοναυτών, μια τρικυμία τους έσπρωξε και πάλι πίσω, στις ακτές της Κυζίκου την ίδια νύχτα. Οι Δολίονες δεν τους ανεγνώρισαν, τους πέρασαν για πειρατές και τους επιτέθηκαν. Στη μάχη που επακολούθησε, ο Ιάσονας σκότωσε τον Κύζικο. Μετά από αυτό, η σύζυγος του Κυζίκου, η Κλείτη, αυτοκτόνησε.
Πηγή
Κυζικος  Κυζικος
Λιούντμιλα Χριστέσεβα
δεξιά|μικρογραφία|240x240εσ| Έκθεση «Το μη Γυναικείο πρόσωπο του Πολέμου», Στοκχόλμη, Σουηδικό Μουσείο Στρατού (2016) Η Λιουντμίλα Χριστέσεβα (ψευδώνυμο L. Christeseva, Λευκορωσικά : Людміла Хрысцесева), είναι Σουηδική εικαστική καλλιτέχνιδα με ρίζες από τη Λευκορωσία.
Βιογραφία
Γεννήθηκε το 1978 στο Μογκιλιόφ της Λευκορωσίας και έλαβε μεταπτυχιακό δίπλωμα από τη Σχολή Καλλιτεχνικού Σχεδιασμού και Τεχνολογίας στο Κρατικό Τεχνολογικό Πανεπιστήμιο Βιτέμπσκ της Λευκορωσίας το 2001. Στη συνέχεια, η Χριστέσεβα μετακόμισε στη Σουηδία και εντάχθηκε στη δημιουργική ομάδα του Σουηδού σχεδιαστή μόδας Λαρς Βάλιν. Κατέχει επίσης πτυχία από το Πανεπιστήμιο της Στοκχόλμης και το Πανεπιστήμιο Τεχνών Τεχνών, Χειροτεχνίας και Σχεδιασμού (Konstfack). Η καλλιτεχνική της έρευνα επικεντρώνεται στην ταυτότητα του φύλου και στα ερωτήματα, που σχετίζονται με την αναπαράστασή του σε πολιτισμούς. Συμμετέχει ενεργά σε διάφορα έργα τέχνης και εκθέσεις στη Σουηδία και στο εξωτερικό. Η Χριστέσεβα διευθύνει έναν εκθεσιακό χώρο, Artten, στο κέντρο της Στοκχόλμης, ο οποίος είναι αφιερωμένος στην ενδυνάμωση των γυναικών και στην ανάπτυξη της συνείδησης μέσα στην κοινότητα της τέχνης και της μόδας.
Οι θεσμικές εκθέσεις της Χριστέσεβα περιλαμβάνουν α) το "Το μη Γυναικείο πρόσωπο του Πολέμου" που εκτίθεται στο Σουηδικό Στρατιωτικό Μουσείο στη Στοκχόλμη (2016) και στην κατοικία του πρέσβη των Η.Π.Α. στη Σουηδία στη Στοκχόλμη (2016), β) το  "Βιωσιμότητα" στο Εθνικό Μουσείο Ιστορίας της Λευκορωσίας (2016), γ)  “Δείγματα Ρούχων” στο ινστιτούτο κοστουμιών και μόδας της Στοκχόλμης (2017) και στο σκανδιναβικό μουσείο στη Στοκχόλμη (2017-2018). Μια σειρά από γλυπτά της  Χριστέσεβα έγινε μια μοναδική σκηνογραφία για την παράσταση της Εταιρείας Χορού Μάργκαρετ Τζένκινς (Η.Π.Α.) στη Στοκχόλμη το 2016.
Η Χριστέσεβα είναι καλλιτεχνικός διευθυντής και ήταν ο εκτελεστικός παραγωγός της διεθνούς έκθεσης "Ίνγκμαρ Μπέργκμαν και η κληρονομιά στη μόδα και την τέχνη", η οποία προβλήθηκε σε περισσότερες από 60 χώρες σε όλο τον κόσμο το 2018. Στις 14 Ιουλίου 2018, η Χριστέσεβα κλήθηκε να δείξει την εγκατάστασή της με το "Δείγματα Ρούχων" στο πλαίσιο της σκληρής και μοναδικής φύσης του Φάρο στο πλαίσιο του παγκόσμιου εορτασμού του 100χρονου ιωβηλαίου του Ίνγκμαρ Μπέργκμαν στο Κέντρο Μπέργκμαν.
Το 2019, δεδομένης μιας δυναμικής κληρονομιάς υπερηφάνειας, ορμής και σκοπού, που τιμά το παράδειγμα του γυναικείου δικαιώματος ψήφου, που επιτεύχθηκε πριν από 100 χρόνια, η Χριστέσεβα διοργάνωσε μια επίδειξη μόδας στους δρόμους της Στοκχόλμης συγκεντρώνοντας έναν επιλεγμένο αριθμό ντόπιων της Στοκχόλμης, για να συμμετάσχουν και, ως εκ τούτου, να υποστηρίξουν γυναίκες, που βρίσκονται στο δρόμο προς τα δημιουργικά τους όνειρα - αντιμετωπίζοντας τόσο προκλήσεις όσο και επιτυχίες. Η Χριστίνα Γιοχάνεσον, η Σουηδή πρεσβευτής στη Λευκορωσία, και η Μαρία Ρασίντι, η ιδρυτής του οργανισμού Δικαιώματα της Γυναίκας / Kvinnors Rätt, συμμετείχαν στο έργο, για να αναφέρουμε μερικά.
Στο έργο της, η Λιουντμίλα  Χριστέσεβα αναπτύσσει αρκετά καλλιτεχνικά κινήματα: Βιωσιμότητα, Ροζισμός και Ο Ουρανός πάνω.
Παραπομπές
Κατηγορία:Σουηδοί καλλιτέχνες Κατηγορία:Λευκορώσοι καλλιτέχνες
Σάιρους Βανς
Ο Σάιρους Βανς (Cyrus Roberts Vance, 27 Μαρτίου 1917 – 12 Ιανουαρίου 2002) ήταν Αμερικανός δικηγόρος και πολιτικός, ο οποίος διετέλε υπουργός Εξωτερικών και υφυπουργός Άμυνας.
Α΄ Εθνική Κατηγορία υδατοσφαίρισης ανδρών 1977
Το πρωτάθλημα Ελλάδας υδατοσφαίρισης ανδρών 1977 ήταν το πρώτο που διεξήχθη με την ονομασία “Α' Εθνική κατηγορία”. Ολοκληρώθηκε στις 26 Σεπτεμβρίου 1977, με τον τελικό αγώνα μπαράζ ανάμεσα στον Εθνικό και τον Ολυμπιακό που κατοχυρώθηκε με 5–0 υπέρ του Εθνικού. Έγιναν 2 γύροι στα κολυμβητήρια των ομάδων. Πρωταθλητής αναδείχθηκε ο Εθνικός, καθώς ο Ολυμπιακός αποχώρησε μετά 1'25 από την έναρξη του αγώνα, αμέσως μετά το 1ο γκολ που έβαλε ο Γούνας και τα φοβερά επεισόδια που ακολούθησαν.
Σάιρους Βανς
Βιογραφία
Γεννήθηκε στις 27 Μαρτίου του 1917 στη πόλη Κλάσμπουργκ της Βιρτζίνια και σπούδασε νομικά στο Πανεπιστήμιο του Γέιλ. Μετά την αποφοίτησή του υπηρέτησε στο Πολεμικό Ναυτικό, στον Β' Π.Π., από το 1942 μέχρι το 1946, ως αξιωματικός πυροβολικού αντιτορπιλικού. Στη συνέχεια εγκαταστάθηκε στη Νέα Υόρκη όπου και ασχολήθηκε επί αρκετό καιρό με τη δικηγορία.
Α΄ Εθνική Κατηγορία υδατοσφαίρισης ανδρών 1977
Τελική βαθμολογία
Εθνικός και Ολυμπιακός είχαν στην κανονική περίοδο από μια ήττα ο καθένας. Ο Ολυμπιακός είχε επικρατήσει του Εθνικού με 6–1 στον α' γύρο. Στον τελευταίο αγώνα του β' γύρου, ο Ολυμπιακός έχασε την ευκαιρία ακόμη και με ισοπαλία να κερδίσει το πρωτάθλημα, αφού έχασε από τον Εθνικό με 3–2.
Σάιρους Βανς
Πολιτική σταδιοδρομία
Κατά καιρούς ανέλαβε διάφορες κυβερνητικές θέσεις μεταξύ των οποίων ειδικός σύμβουλος της Επιτροπής Διερεύνησης Ετοιμότητας των Ενόπλων Δυνάμεων της Γερουσίας των ΗΠΑ (1957 - 1960) και σύμβουλος της Ειδικής Επιτροπής Διαστήματος και Αστροναυτικής της Γερουσίας (1958). Επί προεδρίας του Τζ. Κένεντυ και στη συνέχεια του Λ. Τζόνσον διορίστηκε γραμματέας Στρατού (υπουργός Στρατιωτικών) 1962-1963 και στη συνέχεια αναπληρωτής υφυπουργός Άμυνας (1963). Την περίοδο εκείνη υπήρξε ένθερμος υποστηρικτής του πολέμου του Βιετνάμ, πλην όμως το 1967 παραιτήθηκε του αξιώματος και επέστρεψε στη δικηγορία.
Τον Νοέμβριο του 1967 όταν ενέσκηψε το ζήτημα της Κοφίνου στην Κύπρο μεταξύ Τουρκοκυπρίων και Ελληνοκυπρίων που έφερε Ελλάδα και Τουρκία (χώρες του ΝΑΤΟ) στο χείλος του πολέμου, ο Σάιρους Βανς ήλθε στην Ελλάδα (Αθήνα) ως ειδικός απεσταλμένος και διαμεσολαβητής του προέδρου Τζόνσον για διεξαγωγή συνομιλιών και διευθέτηση των σχέσεων μεταξύ των δύο χωρών.
Α΄ Εθνική Κατηγορία υδατοσφαίρισης ανδρών 1977
Τελικός Μπαράζ
Τον αγώνα παρακολούθησαν πάνω από 2.000 οπαδών στο ολυμπιακό κολυμβητήριο του Ζαππείου. Η ατμόσφαιρα υπήρξε, πριν καν αρχίσει ο αγώνας, ηλεκτρισμένη αλλά με την πολυάριθμη παρουσία της αστυνομίας (100 αστυνομικοί και 50 κρανοφόροι), αποφεύχθηκαν τα επεισόδια στις εξέδρες μεταξύ των οπαδών κάτι που όμως δεν συνέβη μέσα στην πισίνα ανάμεσα στους παίκτες των δύο ομάδων. Ο 17χρονος Γούνας σκοράρει το πρώτο γκολ του αγώνα και πανηγυρίζει έντονα με υψωμένη γροθιά μπροστά στον τερματοφύλακα του Εθνικού, Κώνστα. Εκείνος αντιδρά όπως και ο Ιωσηφίδης με τον Γούνα να απομακρύνεται αλλά να γρονθοκοπεί τον δεύτερο οποίος βρέθηκε μισολιπόθυμος, δεχόμενος τις πρώτες βοήθειες. Στη συνέχεια επικρατεί γενικευμένη σύρραξη με τους προπονητές των δύο ομάδων να προσπαθούν να ηρεμήσουν τους παίκτες τους και τον πρώτο διαιτητή Λάκη Τσαντά να κατευθύνεται στη γραμματεία και να αποβάλλει από τον αγώνα από δύο παίκτες των δύο ομάδων, απόφαση που προκάλεσε την έκπληξη και των δύο πάγκων, ειδικότερα του Ολυμπιακού ο οποίος, έπειτα από απόφαση του εφόρου του, προς διαφύλαξη της σωματικής ακεραιότητας των παικτών του, θα αποχωρήσει (θα παραμείνει μόνο ο Καραβάνος για λίγο) με τη γραμματεία να ορίζει νικητή και πρωταθλητή τον Εθνικό. Την επομένη οι εφημερίδες κάνουν λόγο για μαύρη μέρα για το άθλημα και πως με τέτοιες συμπεριφορές το άθλημα πηγαίνει πολλά χρόνια πίσω.
Σάιρους Βανς
Πολιτική σταδιοδρομία
Στις συνομιλίες εκείνες ασκώντας πίεση για ταχύτατη διευθέτηση και λύση του ζητήματος υποχρέωσε τον τότε Έλληνα υπουργό Εξωτερικών Π. Πιπινέλη να αποδεχθεί άμεσα τους όρους που έθετε η τουρκική πλευρά. Στη συνέχεια για τον ίδιο σκοπό επισκέφθηκε και την Τουρκία (Άγκυρα) και Κύπρο (Λευκωσία).
Α΄ Εθνική Κατηγορία υδατοσφαίρισης ανδρών 1977
Εξωτερικοί σύνδεσμοι
1977 Κατηγορία:Υδατοσφαίριση το 1977
Σάιρους Βανς
Τέλος
Ο Σάιρους Βανς πέθανε στη Νέα Υόρκη σε ηλικία 84 ετών, από πνευμονικό οίδημα.
Εξωτερικοί σύνδεσμοι
Κατηγορία:Αμερικανοί δικηγόροι Κατηγορία:Πολιτικοί των ΗΠΑ Κατηγορία:Υπουργοί εξωτερικών των ΗΠΑ
Ράινερ Βέρνερ Φασμπίντερ
Ο Ράινερ Βέρνερ Φασμπίντερ (Rainer Werner Fassbinder, 31 Μαΐου 1945 - 10 Ιουνίου 1982) ήταν Γερμανός σκηνοθέτης, σεναριογράφος και ηθοποιός.
Βιογραφία
Γεννήθηκε το 1945 στο Μόναχο. Η ζωή του ήταν σύντομη, αλλά ταραχώδης, καθώς η ροπή του στα ναρκωτικά και η δυσκολία αποδοχής της σεξουαλικής του ταυτότητας ήταν παράγοντες που του προκάλεσαν διαταραχές και δυστυχία. Αν και ομοφυλόφιλος, νυμφεύθηκε την Ίνγκριντ Κάβεν (1970-1972) και είχε σχέση με τη Γιουλιάνε Λόρεντς. Πέθανε από υπερβολική δόση το 1982 στο Μόναχο και δίπλα του βρέθηκε το σενάριο με θέμα τη ζωή της Ρόζα Λούξεμπουργκ, το οποίο προόριζε για τη Ρόμι Σνάιντερ.
Ήταν οπαδός της Μπάγερν Μονάχου.
Σκηνοθέτης
Είναι ο πιο παραγωγικός σκηνοθέτης στην ιστορία του κινηματογράφου, καθώς μέσα σε 13 χρόνια, κατάφερε να δημιουργήσει 41 ταινίες μεγάλου μήκους. Στα έργα του πραγματευόταν ζητήματα όπως η ηθική πτώση της μεταπολεμικής Γερμανίας, η βία, οι διαπροσωπικές σχέσεις, τα ναρκωτικά, η ομοφυλοφιλία, η προδοσία και η ζωή στο περιθώριο. Πολλοί άσκησαν κριτική στις ταινίες του και τον κατηγόρησαν για αντισημιτισμό, αντικομμουνισμό και μισογυνισμό.
To 1982 κέρδισε την Χρυσή Άρκτο για την ταινία Βερόνικα Φος.
Θεωρείται ένας από τους εκπροσώπους του ρεύματος του Νέου Γερμανικού Κινηματογράφου.
Εξωτερικοί σύνδεσμοι
Κατηγορία:Γερμανοί σεναριογράφοι Κατηγορία:Γερμανοί άνδρες ηθοποιοί κινηματογράφου Κατηγορία:Βαυαροί Κατηγορία:ΛΟΑΤ πρόσωπα από τη Γερμανία Κατηγορία:Γερμανοί άνδρες ηθοποιοί τηλεόρασης Κατηγορία:Γερμανοί σκηνοθέτες κινηματογράφου
Εκκλησία Αγίου Γεωργίου (Σοπότνιτσα)
Η Εκκλησία Αγίου Γεωργίου (Црква светог Ђорђа) είναι Σερβική Ορθόδοξη εκκλησία στο χωριό της Σοπότνιτσα, εντός του Δήμου του Νόβο Γκόραζντε της Σερβικής Δημοκρατίας της Βοσνίας, στη Βοσνία και Ερζεγοβίνη. Η εκκλησία ευρίσκεται επί της αριστερής όχθης του Ποταμού Δρίνου, σε απόσταση 4 χιλιομέτρων από την πόλη του Γκόραζντε. Ανεγέρθηκε το 1454 από τον Στέφαν Βούκτσιτς Κόσατσα, όταν το Γκόραζντε αποτελούσε τμήμα εδαφών περιοχής η οποία τελούσε υπό τον έλεγχο του ιδίου. Η συγκεκριμένη περιοχή έγινε αργότερα γνωστή ως Ερζεγοβίνη, λόγω του τίτλου του Χέρτσεγκ του Αγίου Σάββα, τον οποίον έφερε ο Κόσατσα. Η Ερζεγοβίνη κατελήφθη σταδιακά από την Οθωμανική Αυτοκρατορία κατά την διάρκεια της περιόδου μεταξύ του 1465 και του 1481.
Κατά την διάρκεια του δεύτερου μισού του 16ου αιώνα, κατά την διάρκεια της θητείας Σέρβου Πατριάρχη Μακάριγιε Σοκόλοβιτς, το δυτικό τμήμα της εκκλησίας επεκτάθηκε. Εργασίες επιδιόρθωσης έλαβαν χώρα το 1869, όταν μία μεταλλική θύρα τοποθετήθηκε στην είσοδό της, η οποία αποτελούσε δωρεά ενός Σέρβου από το Σαράγιεβο. Κατάλοιπα των παλαιών τοιχογραφιών, εκείνη την περίοδο, συνελέγησαν με προσοχή και ετάφησαν δίπλα στον τοίχο της εκκλησίας. Το 1894, ένα κωδωνοστάσιο προστέθηκε στο δυτικό τμήμα της εκκλησίας. Κατά τις απαρχές του Βοσνιακού Πολέμου, η εκκλησία βομβαρδίστηκε και πυρπολήθηκε, τον Σεπτέμβριο του 1992. Παρέμεινε δίχως οροφή έως τον Οκτώβριο του 1994, όταν και τοποθετήθηκε προσωρινή οροφή. Η εκκλησία αναστηλώθηκε μεταξύ του 2000 και του 2002, ενώ, το 2008, κατεγράφη ως Εθνικό Μνημείο της Βοσνίας και Ερζεγοβίνης.
Το 1519, κατά τις απαρχές της Οθωμανικής περιόδου κυριαρχίας επί της Ερζεγοβίνης, ένα από τα πρώτα τυπογραφεία μεταξύ των Σέρβων δημιουργήθηκε στην εκκλησία. Γνωστό ως τυπογραφείο του Γκόραζντε, ήταν η πρώτη παρόμοιου είδους εγκατάσταση εντός του εδάφους της σημερινής Βοσνίας και Ερζεγοβίνης. Παρήγαγε τρία βιβλία: ένα ιερατικόν (ιερατικό βιβλίο λειτουργίας) το 1519, ένα ψαλτήρι το 1521, καθώς και ένα μικρό ευχολόγιον το 1523.
Πηγές
Κατηγορία:Σερβικές Ορθόδοξες εκκλησίες στη Βοσνία και Ερζεγοβίνη Κατηγορία:Κατεστραμμένες εκκλησίες Κατηγορία:Ανακατασκευασμένες εκκλησίες στη Βοσνία και Ερζεγοβίνη Κατηγορία:Ιστορία της Ερζεγοβίνης Κατηγορία:Εθνικά μνημεία στο Νόβο Γκόραζντε Κατηγορία:Κτίρια και κατασκευές στη Σερβική Δημοκρατία της Βοσνίας Κατηγορία:Επιθέσεις κατά χώρων λατρείας κατά την διάρκεια του Πολέμου της Βοσνίας
Επιθηλιακός ιστός
μικρογραφία|εναλλ.= Ο επιθηλιακός ιστός είναι ένας ιστός, ο οποίος αποτελείται από κύτταρα τα οποία ονομάζονται επιθηλιακά κύτταρα. Αυτά τα κύτταρα είναι πολυεδρικά, πυκνά και στενά συνδεδεμένα μεταξύ τους, αποτελούνται από ελάχιστη μεσοκυττάρια ουσία και συνδέονται με ένα λεπτό στρώμα εξωκυττάριας ουσίας. Ως εκ τούτου σχηματίζουν μεμβράνες οι οποίες έχουν ως σκοπό την κάλυψη επιφανειών και κοιλοτήτων του σώματος (καλυπτήρια ή επενδυτικά επιθήλια) ή σχηματίζουν αδένες για την έκκριση σημαντικών μορίων για τον οργανισμό (αδενικά ή εκκριτικά επιθήλια). Κάτω από τον επιθηλιακό ιστό συναντάμε τον συνδετικό ιστό.
Γενικά χαρακτηριστικά επιθηλιακών κυττάρων
Το σχήμα και το μέγεθος αυτών των κυττάρων είναι πλούσιο, καθώς μπορούμε να τα βρούμε ως πλακώδη, κυβικά και κυλινδρικά. Ανάλογα με το σχήμα τους λαμβάνει σχήμα και ο πυρήνας τους: συνήθως τα σφαιρικά και τα κυβοειδή έχουν σφαιρικούς πυρήνες ενώ τα πλακώδη έχουν επίσης πλακώδη πυρήνα.
Βεσπασιανές
Οι Βεσπασιανές (λατινικά: Vespasianae ή Latrinae) ήταν αρχαία δημόσια αποχωρητήρια, στη ρωμαϊκή αγορά της Αθήνας, στην Ελλάδα.
Επιθηλιακός ιστός
Γενικά χαρακτηριστικά επιθηλιακών κυττάρων
Αυτός ο ιστός δεν διαθέτει "δικά του" αγγεία για την τροφοδοσία του με θρεπτικές ουσίες και για την αποβολή των άχρηστων ουσιών. Ακόμα και όταν μιλάμε για πλούσιες δομές, όπως τα πολύστιβα επιθήλια, η τροφοδοσία τους εξαρτάται από τον συνδετικό ιστό, ο οποίος συμβάλλει και στην στήριξη τον επιθηλίων. Ο συνδετικός ιστός που διαδραματίζει αυτόν τον ρόλο είναι γνωστός και ως χόριο ή υποδόριος ιστός. Στο σημείο της επαφής των δυο αυτών ιστών υπάρχει πάντα μια εξωκυττάρια βασική μεμβράνη. Οι ουσίες διαχέονται μέσω της βασικής μεμβράνης από τον έναν ιστό στον άλλον. Ενδιαφέρον είναι πως οι νευρικές ίνες διαπερνούν τη βασική μεμβράνη σε αντίθεση με τα τριχοειδή αγγεία.
Βεσπασιανές
μικρογραφία|αριστερά|160px|Κατάλοιπα των καθισμάτων των Βεσπασιανών. Οι Βεσπασιανές ανεγέρθηκαν κατά τη διάρκεια του 1ου αιώνα μ.Χ. και χρησίμευαν ως δημόσια αποχωρητήρια της ρωμαϊκής αγοράς. Το συγκεκριμένο κτίριο έλαβε την ονομασία του από τον αυτοκράτορα Βεσπασιανό, ο οποίος και προχώρησε στην ανέγερση αριθμού αντίστοιχων κτιρίων κατά μήκος της αυτοκρατορίας. Για την χρήση των δημόσιων αποχωρητηρίων προβλεπόταν χρηματικό αντίτιμο, εκ του οποίου γεγονότος προήλθε και η φράση πως «το χρήμα δεν έχει μυρωδιά» (λατινικά: pecunia non olet).
Επιθηλιακός ιστός
Γενικά χαρακτηριστικά επιθηλιακών κυττάρων
Σε επιθήλια που ασκείται συχνά μηχανική τριβή (π.χ. στη γλώσσα) είναι σύνηθες να παρατηρείται ένα μόρφωμα που λέγεται θηλή, η οποία ουσιαστικά είναι μια ενθυλάκωση.
Τα επιθηλιακά κύτταρα εμφανίζουν πολικότητα. Το σημείο που ενώνονται με τον συνδετικό ιστό ονομάζεται βασικός πόλος και η απέναντι περιοχή (που είναι ελεύθερη επιφάνεια συνήθως) λέγεται κορυφαίος πόλος. Οι πόλοι διαφέρουν και στη λειτουργία και στη δομή τους. Στα κυλινδρικά και στα κυβοειδή κύτταρα οι επιφάνειες που έρχονται σε επαφή με τα γειτονικά κύτταρα λέγονται πλάγιες επιφάνειες. Για την αύξηση της λειτουργικής ικανότητας εμφανίζουν συχνά αλληλοεσοχές, που έχουν ως σκοπό την επέκταση της επιφάνειας επαφής τους.
Βασικές μεμβράνες
Ο βασικός πόλος αποτελείται από ένα ηλεκτροπυκνωτικό στρώμα πάχους 20-100 nm (νανόμετρα) και αποτελείται από δύο υμένες: Τον βασικό υμένα, ο οποίος περιλαμβάνει ένα δίκτυο από λεπτά ινίδια, και τον δικτυωτό υμένα ο οποίος βρίσκεται κάτω από τον βασικό και είναι πιο διάχυτος και ινώδης.
Η σύνθεση του βασικού υμένα είναι η εξής:
Βεσπασιανές
Παραπομπές
Κατηγορία:Αρχαία αθηναϊκή αρχιτεκτονική Κατηγορία:Κτίρια και κατασκευές στην Αθήνα Κατηγορία:Υγιεινή
Επιθηλιακός ιστός
Βασικές μεμβράνες
Στον διχτυωτό υμένα μπορούμε να συναντήσουμε ένα διάχυτο δίκτυο το οποίο περιέχει κολλαγόνο τύπου 3 και συνδέεται με το βασικό υμένα μέσω ινιδίων κολλαγόνου τύπου 7.
Συνοψίζοντας της λειτουργίες της βασικής μεμβράνης θα λέγαμε πως θα μπορούσαμε να την συντάξουμε στης εξής 6 κύριες λειτουργίες και επιρροές:
Διακυτταρικές συνδέσεις
Στην πλασματική μεμβράνη διακρίνουμε διάφορες δομές, οι οποίες βοηθούν στη συνοχή των κυττάρων καθώς και στην κυτταρική επικοινωνία. Αυτές οι δομές είναι πολυάριθμες και αρκετά εμφανείς στα επιθήλια. Σε αντίθεση με άλλους ιστούς,τα επιθήλια εμφανίζουν πολλές εξειδικευμενες διακυτταρικές συνδέσεις, οι οποίες εξυπηρετούν διαφορετικές λειτουργίες, τις εξής:
Στερεές συνδέσεις
Οι στερεές συνδέσεις φράσσουν τον χώρο μεταξύ των κυττάρων και τις βρίσκουμε στο κορυφαίο τμήμα του μεσοκυττάριου χώρου. Ο φραγμός μεταξύ των μεμβρανών οφείλεται σε δυο πρωτεΐνες που υπάρχουν σε κάθε κύτταρο, στην οκκλουδίνη και στην κλοδίνη. Στα επιθηλιακά κύτταρα αυτές οι συνδέσεις σχηματίζουν ζώνες, οι οποίες εμποδίζουν τις μεμβρανικές πρωτεΐνες από το να μετακινηθούν (από την κορυφαία επιφάνεια σε άλλες θέσεις, π.χ. πλάγια, αντίστροφα κλπ.) αυτό επιτρέπει την δημιουργία δύο μεμβρανών, με διαφορετική πρωτεϊνική σύνθεση, με διαφορετικούς υποδοχείς και εν τέλει με διαφορετικές λειτουργίες επειδή κάθε κύτταρο έχει δύο πλευρές. Τέλος, τα πλαγιοβασικά τμήματα είναι μέρος του βασικού διαμερίσματος και στηρίζεται στον εκάστοτε συνδετικό ιστό, ενώ η κορυφαία κυτταρική μεμβράνη αποτελεί τμήμα ενός συνόλου κυττάρων (είτε οργάνου είτε ιστού).
Συνδέσεις πρόσφυσης
Οι συνδέσεις πρόσφυσης είναι θέσεις ζωνοειδούς κυτταρικής συγκόλλησης. Αυτές περιβάλλουν το κύτταρο κάτω από την αποφρακτική ζώνη. Η κυτταρική σύνδεση αποτελείται από γλυκοπρωτεΐνες του κυττάρου, που αλληλεπιδρούν με ιόντα Ca2+ και λέγονται καδχερίνες, το κυτταροπλασματικό τους άκρο συνδέεται με την κατενίνη η οποία μέσω πρωτεϊνών προσφύεται σε νημάτια ακτίνης στη ζώνη συγκόλλησης, σχηματίζοντας τμήμα του τελικού δικτύου ενός κυτταροπλασματικού χαρακτηριστικού που παρατηρείται σε αρκετά επιθηλιακά κύτταρα. Αυτό το χαρακτηριστικό συμβάλει σε πολλές λειτουργίες και μια εξ αυτών είναι και η κινητικότητα του κυτταροπλάσματος. Σε αυτές της συνδέσεις ανήκει επίσης και η αποκαλούμενη κηλίδα συγκόλλησης, η οποία μοιάζει με κηλίδα.
Χασματικές συνδέσεις
Οι χασματικές συνδέσεις χρησιμεύουν περισσότερο στην επικοινωνία και όχι στην σύνδεση και είναι πολυάριθμες. Οι πρωτεΐνες τους λέγονται κονεξίνες, και δομούν τα κονεξόνια τα οποία είναι εξαμερή συμπλέγματα. Όταν δυο κύτταρα ακουμπούν μεταξύ τους τότε οι κονεξίνες κινούνται και ενώνονται, δημιουργώντας έτσι το κονεξόνιο. Αυτές οι συνδέσεις επιτρέπουν την διακυτταρική ανταλλαγή μικρών μορίων κάτω του 1,5 nm καθώς ο ίδιος ο πόρος τον κονεξονίων είναι 1,5 nm, μερικοί διαμεσολαβητές κινούνται ταχύτατα μέσο αυτών των συνδέσεων με αποτέλεσμα να επιτρέπονται κύτταρα από διάφορους ιστούς να δρουν συγχρονισμένα, παράδειγμα αποτελεί η καρδιά, η οποία μπορεί να κάνει συγχρονισμένη σύσπαση χάρη αυτού του μηχανισμού.
Εξειδικεύσεις ελεύθερης επιφάνειας τον επιθηλιακών κυττάρων
Στην κορυφή επιθηλίων που περιβάλλουν ένα όργανο μπορούν να βρεθούν διάφορες δομές που εξυπηρετούν σημαντικούς σκοπούς, όπως η μετακίνηση ουσιών η η αύξηση της επιφάνειας του κυττάρου. Αυτές οι εξειδικεύσεις μπορούν να βρεθούν σε πολλά συστήματα, όπως για παράδειγμα στο αναπνευστικό σύστημα. Η παρουσία κροσσωτού επιθηλίου στους βρόγχους. Οι εξειδικεύσεις της ελεύθερης επιφάνειας που διακρίνονται είναι οι εξής:
Μικρολάχνες
Η κίνηση του κυτταροπλάσματος και η δραστικότητα τον νηματίων ακτίνης έχουν ως αποτέλεσμα κύτταρα να εμφανίζουν κυτταροπλασματικές εκβολές. Αυτές οι εκβολές γενικά διαφοροποιούνται ως προς το σχήμα το μεγεθος καθώς και τον αριθμό τους. Στην περίπτωση τον επιθηλιακών κυττάρων που είναι απορροφητικά παρουσιάζονται αυτές οι εκβολές και λέγονται μικρολάχνες. Το μέσο μέγεθος μίας μικρολάχνης είναι 1μm και το μέσο φάρδος 0,1μm, ωστόσο λόγω του μεγάλου όγκου μικρολαχνών που βρίσκουμε σε κάθε κύτταρο (από εκατοντάδες ως και χιλιάδες) η δυνατότητα της απορροφητικότητας κάθε σαπροφυτικού επιθηλιακού κυττάρου αυξάνεται κατά 20 με 30 φορές. Στον εντερικό σωλήνα συναντάμε μικρολάχνες. Αυτές οι μικρολάχνες είναι επενδυμένες με έναν παχύ γλυκοκάλυκα ο οποίος έχει ένζυμα κατάλληλα για την διάσπαση κάποιον μακρομορίων. Οι μικρολάχνες, αν και συνήθως είναι ακίνητες, χάρη στα νημάτια ακτίνης που φέρουν έχουν τη δυνατότητα να κινούνται, διαμορφώνοντας έτσι καλύτερες συνθήκες απορρόφησης.
Στερεοκροσσοί
Οι στερεοκροσσοί είναι ο πιο σπάνιος τύπος από τους τρεις. Συναντάται στο αναπαραγωγικό σύστημα του άνδρα (αυλός της επιδιδυμίδας και αυλός σπερματικού πόρου) .Πιο εξειδικευμένοι στερεοκροσσοί συναντώνται επίσης και στα αισθητηριακά κύτταρα του έσω ωτός. Οι στερεοκροσσοί αυξάνουν την επιφάνεια επαφής και μοιάζουν με τις μικρολάχνες καθώς μπορούμε να συναντήσουμε ίδιο είδος ορισμένων δεσμευτικών πρωτεϊνών και λόγω της διάταξης των νηματίων ακτίνης, έχουν όμως μεγαλύτερο μήκος και η κινητική τους δυνατότητα είναι μικρή. Κατά μήκος της πορείας τους μπορούν να διακλαδίζονται.
Κροσσοί
Οι κροσσοί μοιάζουν με τις μικρολάχνες, στο εσωτερικό τους έχουν εννέα ζεύγη περιφερικά τοποθετημένων μικρών σωληναρίων και ένα κεντρικό, των οποίων η διάταξη ονομάζεται αξόνημα. Οι πρωτεΐνες κινεσίνη και δυνεΐνη είναι υπεύθυνες για την κίνηση τον κροσσών. Γενικά οι περισσότεροι τύποι κυττάρων διαθέτουν έναν μοναδικό κροσσό, τον πρωτογενή κροσσό, ο οποίος, παρότι είναι ακίνητος, είναι πλούσιος σε υποδοχείς και σηματοδοτικά συμπλέγματα για την ανίχνευση οσμών, κίνησης, ροής νερού και ανίχνευσης φωτός. Εκεί που διαφέρει το επιθήλιο είναι πως σε αυτό μπορούμε να συναντήσουμε άφθονους κροσσούς με μεγάλη κινητικότητα. Το τυπικό μήκος τους είναι 5-10μm και διάμετρος 0,2μm. Σε γενικές γραμμές τα αξόνημα αποτελεί τη συνέχεια των βασικών σωματίων, τα οποία είναι δομές που βρίσκονται κάτω από την πλασματική μεμβράνη και αποτελούνται από εννέα τριάδες μικρών σωληναρίων. Οι κροσσοί για την προώθηση των υγρών δημιουργούν έναν παλμό, σαν κύμα, προς μία κατεύθυνση κατά μήκος τους. Αυτό επιτυγχάνεται με τη βοήθεια της δυνεΐνης ( τα συμπλέγματα - ζεύγη των πρωτεϊνών της δυνεΐνης συνδέουν τα μικρά ζεύγη σωληναρίων εκτεινόμενα δίκην βραχίονα στο παρακείμενο ζεύγος μικρών σωληναρίων) και την άντληση ενέργειας από την ATP. Ενδιαφέρον είναι πως και τα σπερματοζωάρια κινούνται με τον ιδιο μηχανισμό. Επίσης υπάρχει και ένα σύνδρομο, το σύνδρομο τον ακίνητων κροσσών.
Τύποι επιθηλίων
Οι κύριοι τύποι επιθηλίων που διακρίνουμε είναι δυο, τα καλυπτήρια επιθήλια και τα εκκριτικά. Ωστόσο οι κατηγορίες δεν είναι απόλυτες διότι υπάρχουν καλυπτικά επιθήλια που εκκρίνουν ουσίες και εκκριτικά επιθήλια τα οποία βρίσκονται διάσπαρτα μαζί με καλυπτήρια επιθήλια.
Καλυπτήρια επιθήλια
Τα καλυπτήρια η αλλιώς επενδυτικά επιθήλια έχουν ως σκοπό την κάλυψη κοιλοτήτων (π.χ. το στομάχι, το έντερο, το στόμα κλπ) και επιφανειών (π.χ. δέρμα). Η ταξινόμησή τους γίνεται με δυο κύρια κριτήρια, τον αριθμό των στοιβάδων και το σχήμα τον κυττάρων.
Πολύστιβο καλυπτικό επιθήλιο
Για να χαρακτηριστεί ένα καλυπτικό επιθήλιο πολύστιβο καλυπτικό επιθήλιο, πρέπει να έχει δυο η παραπάνω σειρές κυττάρων. Εδώ συναντάμε επίσης και τα κερατινοποιημένα επιθήλια, τα οποία είναι γεμάτα ενδιάμεσα με ινίδια κεράτινης, η μη κερατινοποιημένα, δηλαδή να έχουν μικρή ποσότητα ινιδίων κερατίνης εν ολίγοις διακρίνουμε τους εξής τύπους:
Εκκριτικά επιθήλια
Τα εκκριτικά επιθήλια έχουν σκοπό την έκκριση και παραγωγή ουσιών. Τα συναντάμε στα επιθήλια ανεξάρτητα ή και σε εξειδικευμένα όργανα που λέγονται αδένες. Το έκκριμά τους αποθηκεύεται στα εκκριτικά κοκκία, τα οποία εντοπίζονται στο κυτταρόπλασμα και ουσιαστικά κρατούν το έκκριμα μέσα σε μία μεμβράνη. Δουλειά αυτών τον κυττάρων είναι η έκκριση ουσιών όπως οι πρωτεΐνες και τα συμπλέγματα πρωτεϊνών, λιπίδια και συμπλέγματα υδατανθράκων. Οι μαζικοί αδένες έχουν την δυνατότητα να εκκρίνουν και τις τρεις αυτές ουσίες από την άλλη έχουμε τους ιδρωτοποιούς αδένες όπου εκκρίνουν νερό και ηλεκτρολύτες όπου τους παραλαμβάνουν από το αίμα και δεν εκκρίνουν ιδιαίτερα τις παραπάνω ουσίες.
Γενικά τους αδένες βάσει του πού παροχετεύουν το έκκριμά τους, τούς χωρίζουμε σε τρεις κατηγορίες:
Σε μονόστιβο κυβοειδές, κυλινδρικό και σε ψευδοπολύστιβο επιθήλιο διαφόρων οργάνων είναι δυνατόν να συναντήσουμε μονοκυτταρικούς αδένες. Χαρακτηριστικό παράδειγμα μονοκυτταρικού αδένα αποτελούν τα καλυκοειδή κύτταρα, τα οποία συναντάμε σε μεγάλες συγκεντρώσεις στο επιθήλιο του λεπτού εντέρου και στο αναπνευστικό σύστημα, δηλαδή περιοχές με μεγάλη ανάγκη έκκρισης βλέννης.
Η προέλευση των αδένων είναι προφανώς από τα καλυπτικά επιθήλια, εκεί τα κύτταρα πολλαπλασιάζονται, διαφοροποιούνται και μετά σχηματίζουν έναν αδένα. Αυτό συμβαίνει κατά την εμβρυακή ανάπτυξη, ουσιαστικά αυτά τα κύτταρα καταλήγουν να εμβυθίζονται μέσα στον συνδετικό ιστό και από εκεί, οι εξωκρινείς αδένες σχηματίζουν έναν "σωλήνα" προς το επιφανειακό επιθήλιο όπου λέγεται πόρος, και μέσω αυτού προωθούν το έκκριμά τους προς την επιφάνεια, ενώ οι ενδοκρινείς αδένες δεν έρχονται σε επαφή με το επιθήλιο από το οποίο αναπτύχθηκαν και το έκκριμα τους παροχετεύεται διαμέσου τριχοειδών αγγείων κατευθείαν στην αιματική κυκλοφορία.
Εξωκρινείς αδένες
Ένας εξωκρινής αδένας εν τέλει αποτελείται από την εκκριτική μοίρα, η οποία είναι εμβυθισμένη στον συνδετικό ιστό και αποτελεί το τμήμα του αδένα που παράγει το έκκριμα και τον πόρο, ο οποίος είναι ο σωλήνας που ενώνει την εκκριτική μοίρα με την επιφάνεια ενός επιθηλίου. Τους εξωκρινείς αδένες τους διακρίνουμε καταρχάς από ένα πολύ σημαντικό χαρακτηριστικό. Αυτό είναι αν αποτελούνται από μια εκκριτική μοίρα ή αν ο πόρος διακλαδίζεται έτσι που να συνδέεται με παραπάνω εκκριτικές μοίρες, βάσει αυτού διακρίνονται σε:
Ο επόμενος τρόπος ταξινόμησης είναι το σχήμα του ιδίου του πόρου, έτσι μπορούμε να διακρίνουμε:
Παραπομπές
Κατηγορία:Ιστοί (βιολογία)
Κιλμάρνοκ ΦΚ
Η Κιλμάρνοκ ΦΚ είναι σκωτσέζικη ποδοσφαιρική ομάδα από την πόλη Κιλμάρνοκ. Αγωνίζεται στη Πρέμιερ Λιγκ Σκωτίας η οποία είναι η ανώτατη ποδοσφαιρική διοργάνωση στη Σκωτία. Η ομάδα έχει λάβει πολλούς τίτλους και τιμητικές διακρίσεις. Πιο πρόσφατη διάκριση, η κατάκτηση του Λιγκ Καπ Σκωτίας την σεζόν 2011-12, νικώντας στον τελικό τη Σέλτικ Γλασκώβης με 1–0.
Η ομάδα ιδρύθηκε το 1869 και είναι η παλαιότερη ομάδα στην Πρέμιερ Λιγκ Σκωτίας. Έδρα της ομάδας είναι το Ράγκμπι Παρκ. Πήρε μέρος στο πρώτο παιχνίδι του Κυπέλλου Σκωτίας με αντίπαλο την Ρέντον το 1873.
Εξωτερικοί σύνδεσμοι
Κατηγορία:Ποδοσφαιρικές ομάδες Σκωτίας Κατηγορία:Κιλμάρνοκ ΦΚ Κατηγορία:Ιδρύσεις ποδοσφαιρικών ομάδων το 1869
Αδανσονία
Το Μπάομπαμπ (Baobab) είναι η κοινή ονομασία για κάθε ένα από τα εννέα είδη των δέντρων του γένους Αδανσονία (Adansonia). Η ονομασία του γένους τιμά τον Γάλλο φυσιοδίφη και εξερευνητή Μισέλ Αντανσόν (Michel Adanson), που περιέγραψε το δέντρο Αδανσονία η δακτυλωτή (Adansonia digitata).
Από τα εννέα είδη, τα έξι είναι εγγενή στη Μαδαγασκάρη, τα δύο είναι εγγενή στην ηπειρωτική Αφρική και την Αραβική Χερσόνησο και το ένα είναι εγγενές στην Αυστραλία. Το ένα είδος της ηπειρωτικής Αφρικής συναντάται επίσης στη Μαδαγασκάρη, αλλά αυτό δεν είναι εγγενές στη νήσο. Εισήχθη στην αρχαιότητα, στη Νότια Ασία και κατά τη διάρκεια της αποικιοκρατίας, στην Καραϊβική. Βρίσκεται επίσης και στο νησιωτικό κράτος του Πράσινου Ακρωτηρίου. Το ένατο είδος περιγράφηκε το 2012 και βρίσκεται στους ορεινούς πληθυσμούς της νότιας και Ανατολικής Αφρικής.
Οι Αδανσονίες φθάνουν σε ύψος 5 έως 30 μέτρα και η διάμετρος των κορμών τους από 7 έως 11 μέτρα. Το Baobab Glencoe, ένα δείγμα της ''Α. digitata στην Επαρχία Λιμπόπο (Limpopo Province)'', της Νότιας Αφρικής, θεωρήθηκε ότι είναι το μεγαλύτερο είδος που ζει, με μέγιστη περιφέρεια τα 47 μέτρα και διάμετρο περίπου 15,9 μέτρα. Έκτοτε, το δέντρο έχει χωρίσει σε δύο μέρη, έτσι ώστε ο φαρδύτερος ατομικός κορμός, μπορεί τώρα να είναι εκείνου του Baobab Sunland, ή του δέντρου Platland, επίσης στη Νότια Αφρική. Η διάμετρος του δέντρου στο επίπεδο του εδάφους είναι 9,3 μέτρα και η περιφέρειά του, στο ύψος του στήθους, είναι 34 μέτρα.
Τα δέντρα της Αδανσονίας παράγουν αχνούς δακτυλίους ανάπτυξης, ίσως σε ετήσια βάση, αλλά δεν είναι αξιόπιστοι για τον ηλικιακό προσδιορισμό της γήρανσής τους, επειδή είναι δύσκολο να μετρηθούν και μπορεί να ξεθωριάσουν, με τη γήρανση του ξύλου. Η ραδιοχρονολόγηση έχει παράσχει σχετικά στοιχεία σε λίγα δέντρα. Ένα δείγμα σε μια ''Α. digitata γνωστή ως Grootboom'', χρονολογήθηκε και βρέθηκε να είναι τουλάχιστον 1.275 ετών, καθιστώντας το ως ένα από τα γηραιότερα γνωστά αγγειόσπερμα δέντρα. thumb|250px|left|Η Adansonia grandidieri, Μαδαγασκάρη.
Φυσικό περιβάλλον
Τα είδη της Μαδαγασκάρης είναι σημαντικά συστατικά των ξηρών φυλλοβόλων δασών της Μαδαγασκάρης. Μέσα σε αυτό το οικοσύστημα, η Αδανσονία η μαδαγασκαρική (Adansonia madagascariensis) και η Αδανσονία η ερυθρόκορμος (Α. rubrostipa) απαντώνται ειδικά στο Δάσος Anjajavy, αναπτυσσόμενες ενίοτε στην ίδια την ασβεστόλιθο του φυσικού πάρκου Tsingy de Bemaraha Strict Nature Reserve. Η ''Α. digitata'' έχει ονομασθεί ως «η καθοριστική εικόνα του Αφρικανικού θαμνότοπου».
Είδη
thumb|200px|right|Μπαομπάμπ, Αδανσονία η δακτυλωτή (Adansonia digitata). Είδη περιλαμβάνουν:
Αποθήκευση νερού
thumb|left|Ο Γάλλος φυσιοδίφης και εξερευνητής [[Μισέλ Αντανσόν (Michel Adanson) (1727-1806), που περιέγραψε το δέντρο Αδανσονία η δακτυλωτή (Adansonia digitata).]] Τα μπάομπαμπ φυλάσσουν στον κορμό (έως 100.000 λίτρα ή 26.000 γαλόνια ΗΠΑ) νερό, προκειμένου να αντέξουν τις σκληρές συνθήκες ξηρασίας που είναι ιδιαίτερες σε κάθε περιφέρεια. Όλα συμβαίνουν στις εποχικά άγονες περιοχές και είναι φυλλοβόλα, απορρίπτοντας τα φύλλα τους κατά τη διάρκεια της ξηρής περιόδου.
Χρήσεις
Μερικά είδη είναι επίσης πηγή ινών, βαφής και καυσίμων. Οι αυτόχθονες Αυστραλοί χρησιμοποίησαν το τοπικό είδος ''Α. gregorii'' για διάφορα προϊόντα, κάνοντας κορδόνι από της ίνες της ρίζας και διακοσμητικές τέχνες από τα φρούτα. Τα νωπά φρούτα λέγεται ότι έχουν γεύση σαν το σερμπέτι (κατεψυγμένο επιδόρπιο που γίνεται από ζαχαρούχο νερό με αρωματικά (συνήθως χυμό ή πολτό φρούτων, κρασί, και / ή λικέρ)). Ένα μεγάλο, κούφιο μπάομπαμπ νότια του Ντέρμπι (Derby) στη Δυτική Αυστραλία, χρησιμοποιήθηκε στα 1890, ως φυλακή καταδίκων στην πορεία τους προς το Ντέρμπι για την επιβολή της ποινής. Η φυλακή του δέντρου μπάομπαμπ στο Ντέρμπι (Boab Prison Tree, Derby), εξακολουθεί μέχρι και σήμερα είναι ένα τουριστικό αξιοθέατο.
Τα φύλλα της ''Α. digitata'' τρώγονται ως λαχανικό. Οι σπόροι ορισμένων ειδών αποτελούν πηγή φυτικού ελαίου.
Ο καρπός έχει ένα βελούδινο κέλυφος και έχει περίπου το μέγεθος μιας καρύδας, ζυγίζει δε περίπου 1,5 κιλά. Έχει όξινη, στυφή γεύση, που περιγράφεται ως «κάπου μεταξύ στο γκρέιπφρουτ, στο αχλάδι και στη βανίλια».
Η αποξηραμένη σκόνη του καρπού της ''Α. digitata'' περιέχει περίπου 12% νερό και μέτρια επίπεδα διαφόρων θρεπτικών ουσιών, που συμπεριλαμβάνουν υδατάνθρακες, ριβοφλαβίνη, ασβέστιο, μαγνήσιο, κάλιο, σίδηρο, φυτοστερόλες με χαμηλά επίπεδα πρωτεΐνης και λιπαρών ουσιών. Τα περιεχόμενα του σε διαιτητικές ίνες (περίπου 50% κατά βάρος), ασκορβικό οξύ, (βιταμίνη C) και θειαμίνη, αξιολογήθηκαν ως ιδιαίτερα υψηλά.
Στη Ζιμπάμπουε, ο καρπός χρησιμοποιείται στην παρασκευή παραδοσιακής διατροφής η οποία περιλαμβάνει «τη βρώση φρέσκου φρούτου ή θρυμματισμένου εύθρυπτου πολτού ο οποίος ανακατεύεται σε χυλό και ποτά». Στο Μαλάουι οι γυναίκες έχουν δημιουργήσει εμπορικές επιχειρήσεις συγκομιδής του μπάομπαμπ για να κερδίσουν τα σχολικά δίδακτρα των παιδιών τους.
Στην Ευρωπαϊκή Ένωση (ΕΕ) πριν από την εμπορική έγκριση, η σκόνη των φρούτων των αδανσονιών δεν ήταν διαθέσιμη για συστατικό χρήσεων, καθώς η νομοθεσία από το 1997, υπαγόρευε ότι τα τρόφιμα που δεν καταναλώνονται συχνά στην ΕΕ, θα πρέπει να έχουν πρωτίστως εγκριθεί επισήμως. Το 2008 στην ΕΕ, ο αποξηραμένος πολτός φρούτων, εγκρίθηκε ως ένα ασφαλές συστατικό τροφίμων και αργότερα χορηγήθηκε κατάσταση GRAS, στις Ηνωμένες Πολιτείες.
Χρήσεις τροφίμων
Το λευκό, υπό μορφή σκόνης εσωτερικό, μπορεί να χρησιμοποιηθεί ως «πυκνωτικό μέσο σε μαρμελάδες και σάλτσες ζωμών, γλυκαντική ουσία για φρουτοποτά ή ως προσθήκη πικάντικης γεύσης σε καυτές σάλτσες». Ο φρουτοπολτός, οι σπόροι της ''Α. grandidieri και της Α. za'' τρώγονται φρέσκα. Στην Τανζανία, ο ξηρός πολτός της ''Α. digitata'' προστίθεται στο ζαχαροκάλαμο για την ενίσχυση της ζύμωσης στην ζυθοποιία. Η γεύση της περιορισμένης έκλυσης Ιαπωνικής σόδας "Pepsi Baobab", περιγράφεται από την PepsiCo ως «απελευθερωτική».
Στην Αγκόλα, ο ξηρός καρπός συνήθως βράζεται και ο ζωμός χρησιμοποιείται για χυμούς ή ως βάση για ένα είδος παγωτού γνωστού ως gelado de múcua.
Οικολογία
Τα μπάομπαμπ είναι σημαντικά ως φωλιές πουλιών, ιδίως του mottled spinetail και τεσσάρων ειδών weaver bird.
Άλλες ονομασίες
Στην Ανατολική Αφρική στα Σουαχίλι, το αποκαλούν «Μπούιου» (Mbuyu).
Πρόσθετη ανάγνωση
Κατηγορία:Δέντρα Κατηγορία:Βομβακοειδή Κατηγορία:Βομβακοειδή (κατά Cronquist) Κατηγορία:Χλωρίδα της Αφρικής Κατηγορία:Χλωρίδα της Αυστραλίας Κατηγορία:Χλωρίδα της Μαδαγασκάρης Κατηγορία:Χλωρίδα της Ινδίας Κατηγορία:Χλωρίδα της Δυτικής Ασίας
Κυβερνείο Αρ-Ράκκα
Το Κυβερνείο Αρ-Ράκκα (αραβικά: مُحافظة الرقة) είναι ένα από τα κυβερνεία της Συρίας. Έχει έκταση 19.616 τ.χλμ. και πληθυσμό 921.000 κατοίκων (2010). Πρωτεύουσα είναι η Αρ-Ράκκα.
Γεωγραφία
Το κυβερνείο βρίσκεται βόρεια-κεντρικά της Συρίας. Συνορεύει στα δυτικά με το Χαλέπι, στα νότια με το Χομς, στα ανατολικά με την Ντέιρ εζ-Ζορ, στα βορειοανατολικά με το Αλ Χασακά και στα βόρεια με την Τουρκία. Έχει έκταση 19.616 τ.χλμ..
Επαρχίες
Το Αρ Ρακκά διαιρείται σε 3 επαρχίες:
Εξωτερικοί σύνδεσμοι
Αρ-Ράκκα
Αβδήρα
Η Αβδήρα είναι ένα γένος Κολεοπτέρων Εντόμων της οικογένειας των Μελανδρυΐδων το οποίο ζει μέσα σε σαπισμένα ξύλα.
Κατηγορία:Μελανδρυΐδες
Τζελφά
Η Τζελφά (الجلفة) είναι η πρωτεύουσα της ομώνυμης επαρχίας στην Αλγερία στην τοποθεσία της αρχαίας πόλης και πρώην επισκοπής Φαλάμπα, η οποία παραμένει λατινική καθολική τιτουλάρια επισκοπή.
Έχει πληθυσμό 265.833 κατοίκων σύμφωνα με την απογραφή του 2008, από 158.679 το 1998 σημειώνοντας ετήσια αύξηση 5,4%. Η πόλη βρίσκεται στη συμβολή των οδών N1 και N46.
Γεωγραφία
Η Τζελφά βρίσκεται σε υψόμετρο 1.138 μ. στην οροσειρά Ουλέντ Ναΐλ της βόρειας κεντρικής Αλγερίας, ανάμεσα στις πόλεις Μπου Σαάντα και Λαγκουάτ. Βρίσκεται σε μεταβατική ζώνη ανάμεσα στα ξηρά Ωτ Πλαιν (ψηλά οροπέδια) στα βόρεια, που χαρακτηρίζονται από σοτ (περιοδικές λίμνες με αλμυρό νερό) και τη Σαχάρα στα νότια. Η πόλη ιδρύθηκε το 1852 ως γαλλικός στρατιωτικός σταθμός με γεωμετρική ρυμοτομία. Χρησιμεύει ως σημαντικό κτηνοτροφικό κέντρο για την ημι-νομαδική συνομοσπονδία του Ουλέντ Ναΐλ.
Ιστορία
Η περιοχή είναι γνωστή για την παρουσία γλυπτών σε βράχους, νεολιθικής προέλευσης, τα οποία χρονολογούνται από το 7000 έως το 5000 π.Χ. Βόρεια της πόλης Τζελφά υπάρχει ένα επιβλητικό φυσικό χαρακτηριστικό γνωστό ως Ροσέ ντε Σελ (Βράχος από Άλας) το οποίο προέκυψε από τη διάβρωση των αλάτων των βράχων και της μάργας από τη βροχή. Στα δυτικά της πόλης συναντώνται μεγαλιθικές ταφικές κατασκευές.
Κατά τη διάρκεια της Ρωμαϊκής Αυτοκρατορίας, στη θέση της Τζελφά κατασκευάστηκε μια ρωμαϊκή πόλη με όνομα Φαλάμπα. Η πόλη αυτή διατηρήθηκε μέχρι την ύστερη αρχαιότητα.
Τον 11ο αιώνα, οι Φατιμίδες έστειλαν τους Μπανού Χιλάλ στις περιοχές της Τριπολιτανίας, της Τυνησίας και της Κωνσταντίνης εναντίον των Ζιρίδων.
Κατά τη διάρκεια της περιόδου του Φιλίπ Πεταίν δημιουργήθηκε στην Τζελφά στρατόπεδο συγκέντρωσης.
Εκκλησιαστική ιστορία
Κατά τη διάρκεια του Βασιλείου των Βανδάλων και της Ρωμαϊκής Αυτοκρατορίας η πόλη ήταν καθέδρα αρχαίας επισκοπής. Η επισκοπή ήταν αρκετά σημαντική στην ύστερη ρωμαϊκή επαρχία της Νουμιδίας ώστε έγινε μια από τις πολλές βοηθητικές επισκοπές της Μητροπολιτικής Αρχιεπισκοπής στην Καρχηδόνα.
Όπως και οι περισσότερες επισκοπές στη Ρωμαϊκή Αφρική, διαλύθηκε μετά την κατάκτηση του Μαγκρέμπ από τους μουσουλμάνους.
Κλίμα
Η Τζελφά έχει ψυχρό ημίξηρο κλίμα (Κλιματική ταξινόμηση Κέππεν BSk). Τον χειμώνα σημειώνονται περισσότερες βροχοπτώσεις από ότι το καλοκαίρι. Χιονοπτώσεις παρατηρούνται ενίοτε τους χειμερινούς μήνες.
Παραπομπές
Κατηγορία:Πόλεις της Αλγερίας
Καβαλκάντι
Η ταινία Καβαλκάντι  (αγγλ. Cavalcade), γνωστή κι ως Καβαλκάντ , είναι δραματική ταινία παραγωγής 1933 σε σκηνοθεσία Φρανκ Λόιντ. Η ταινία βασίζεται στο ομώνυμο θεατρικό έργο του Βρετανού δραματουργού Νόελ Κάουαρντ, το οποίο διασκευάστηκε από τους Ρέτζιναλντ Μπέρκλεϊ και Σόνια Λεβιέν. Η ταινία βραβεύτηκε με τρία βραβεία Όσκαρ, μεταξύ των οποίων και με Όσκαρ Καλύτερης Ταινίας.
Υπόθεση
Η ζωή μιας οικογένειας της Αγγλίας από το 1899 μέχρι και το 1933. Το 1899 η σύζυγος Τζέιν Μάρριοτ (Νταϊάνα Γουίνγιαρντ) αποχαιρετά τον άνδρα της, Ρόμπερτ (Κλάιβ Μπρουκ), ο οποίος αναχωρεί για τη Νότια Αφρική, όπου έχει ξεσπάσει ο δεύτερος πόλεμος των Μπόερ, μεταξύ Άγγλων και Ολλανδών. Ο σύζυγος επιστρέφει σώος από τον πόλεμο, αλλά η οικογένεια βιώνει τη μια τραγωδία μετά την άλλη. Τα γεγονότα που πρόκειται να σημαδέψουν για πάντα τη ζωή της Τζέιν και του Ρόμπερτ είναι ο θάνατος της βασίλισσας Βικτώριας το 1901, η βύθιση του Τιτανικού το 1912 και ο Πρώτος Παγκόσμιος Πόλεμος (1914 - 1918).
Πληροφορίες
Βασισμένο στο ομώνυμο θεατρικό έργο του Νόελ Κάουαρντ, με υπόθεση που επικεντρώνεται στον αγγλικό τρόπο ζωής. Η εταιρία παραγωγής Fox έδωσε στον Κάουαρντ 100.000 δολάρια για την παραχώρηση των δικαιωμάτων του έργου του, το οποίο είχε κάνει πρεμιέρα στο Λονδίνο το 1931. Οι υπεύθυνοι της εταιρίας Fox έστειλαν καμεραμάν στο Λονδίνο για να τραβήξουν σε φιλμ την παράσταση προκειμένου να χρησιμοποιηθεί ως γνώμονας για τα γυρίσματα της ταινίας.
Κριτικές
Οι κριτικοί της περιόδου υποδέχτηκαν την ταινία με διθυραμβικές κριτικές για τον ρεαλιστικό τρόπο με τον οποίο παρουσιάζονται οι σκηνές των μαχών του Πρώτου Παγκοσμίου Πολέμου για τις οποίες υπεύθυνος ήταν ο παλαίμαχος Γουίλιαμ Κάμερον Μένζις. Η ταινία ήρθε δεύτερη σε εισπράξεις το 1933 στις Η.Π.Α. . Ο ιστορικός του κινηματογράφου Καρλ Βίνσεντ υπεύθυνος για τη συγγραφή του βιβλίου Η ιστορία του κινηματογράφου αναφέρει: Η αναχώρηση των στρατιωτών για το μέτωπο στην έναρξη της ταινίας και η πομπή της σορού της Βασίλισσας Βικτωρίας, ήταν καλογυρισμένες σκηνές. Ενώ ο κριτικός κινηματογράφου Μόρνταουντ Χολ των New York Times αποκάλεσε το φιλμ εντυπωσιακό, τονίζοντας και επαινώντας την προσοχή με την οποία ο φακός του σκηνοθέτη Φρανκ Λόιντ παρουσιάζει την κάθε λεπτομέρεια. Η Αμερικανίδα κριτικός κινηματογράφου Πολίν Κάελ αντιθέτως, τη χαρακτήρισε ως βρετανικό όργιο αλληλοευχαριστιών. Παρά το γεγονός ότι η ταινία υποστηρίζεται από εξαιρετική μουσική επένδυση και από υπέροχη φωτογραφία, οι σύγχρονοι σινεφίλ την θεωρούν ξεπερασμένη λόγω του έντονου μελοδραματικού της ύφους και του θεατρικού της λόγου. Σε αυτό συνετέλεσαν και οι πιέσεις που δέχτηκε η 20th Century Fox από τον Νόελ Κάουαρντ, ο οποίος απαγόρευε οποιαδήποτε αλλαγή στο έργο του.
Βραβεία
Η ταινία έλαβε 4 υποψηφιότητες για όσκαρ και απέσπασε 3, μεταξύ των οποίων και Όσκαρ Καλύτερης Ταινίας. Η Ντάιαν Γουίνγιαρντ υποψήφια για Όσκαρ Α' Γυναικείου Ρόλου, έχασε από την πρωτοεμφανιζόμενη Κάθριν Χέπμπορν για την ταινία Το ξημέρωμα της δόξας (Morning Glory). Ο σκηνοθέτης Φρανκ Λόιντ κέρδισε το δεύτερο του Όσκαρ Σκηνοθεσίας, μετά την πρώτη του νίκη το 1929, ενώ η ταινία απέσπασε και όσκαρ καλλιτεχνικής διεύθυνσης.
Βραβεία Ακαδημίας Κινηματογράφου (Όσκαρ) Βράβευση:
Εξωτερικοί σύνδεσμοι
Κατηγορία:Όσκαρ Καλύτερης Ταινίας Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 1933 Κατηγορία:Αμερικανικές δραματικές ταινίες Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες
Κυλλήνη (μυθολογία)
Πηγές
Κατηγορία:Αρχαίοι Αρκάδες
Κυλληνη
Ντόνα ντε Βαρόνα
Η Ντόνα ντε Βαρόνα (Donna Elizabeth de Varona, 26 Απριλίου 1947 - ...) ήταν Αμερικανίδα κολυμβήτρια, χρυσή ολυμπιονίκης, πρώην κάτοχος παγκοσμίων ρεκόρ και τηλεοπτικός σχολιαστής.
Στις 11 Αυγούστου του 1961 κατέρριψε στη Φιλαδέλφεια (Πενσυλβάνια) το παγκόσμιο ρεκόρ στα 400 μ. μικτής, με επίδοση 5'34"5 . Στις 30 Αυγούστου του 1964 κατέρριψε στη Νέα Υόρκη εκ νέου το παγκόσμιο ρεκόρ, με επίδοση 5.14.9.
Παραπομπές
Κατηγορία:Αμερικανοί κολυμβητές Κατηγορία:Αμερικανοί Ολυμπιονίκες
Τόνυ Άντονυ
Ο Τόνυ Άντονυ (πραγματικό όνομα Αντώνης Κόνιαρης, Αθήνα, 30 Ιανουαρίου 1948 – 13 Δεκεμβρίου 2014) ήταν Έλληνας κωμικός ηθοποιός και μίμος.
Βιογραφία
Πριν γίνει ηθοποιός ασχολήθηκε με τον αθλητισμό και ειδικότερα σαν τερματοφύλακας στην ποδοσφαιρική ομάδα της περιοχής του Αιγάλεω Αθλητική Ένωση Ιεράπολης. Εμφανίσθηκε σε θεατρικά έργα και επιθεωρήσεις, σε τηλεοπτικές σειρές, σε κινηματογραφικά έργα και σε βιντεοταινίες.
Ακόμη είχε πραγματοποιήσει ζωντανές εμφανίσεις σε διάφορα κέντρα διασκέδασης σαν καλλιτέχνης του stand-up Comedy. Σημαντικός ήταν ο ρόλος του στην πρωτότυπη θεατρική παράσταση Σεσουάρ για δολοφόνους. Τα τελευταία χρόνια υπέφερε από ένα σοβαρό πρόβλημα υγείας.
Ο Τόνυ Άντονυ απεβίωσε στις 13 Δεκεμβρίου 2014, από καρκίνο.
Όριο (μαθηματικά)
Με τον όρο «όριο» στα μαθηματικά, νοείται η διαρκής προσέγγιση ενός σημείου ή, διαφορετικά, η διαρκής μείωση μιας απόστασης, χωρίς όμως ποτέ αυτή να μηδενίζεται.
Συνήθως, η έννοια του ορίου χρησιμοποιείται για να περιγραφεί η συμπεριφορά μιας συνάρτησης καθώς το όρισμά της πλησιάζει κάποιο σημείο ή καθώς μεγαλώνει (αντίστοιχα μικραίνει) απεριόριστα. Η έννοια του ορίου συνάρτησης περιλαμβάνει και την έννοια του ορίου ακολουθίας όπου εκεί η έννοια του ορίου χρησιμοποιείται για να περιγράψουμε τη συμπεριφορά της ακολουθίας καθώς ο δείκτης της αυξάνεται απεριόριστα.
Όριο ακολουθίας
Θεωρούμε την ακολουθία: με όρους:
Είναι εύκολο να παρατηρήσει κανείς ότι οι όροι της ακολουθίας πλησιάζουν ολοένα και περισσότερο το 0 καθώς ο δείκτης της n αυξάνεται. Για τη συγκεκριμένη ακολουθία μπορούμε επίσης να παρατηρήσουμε ότι για καμιά τιμή του n δεν θα υπάρξει όρος (ίσος ή) μικρότερος του μηδενός. Θα μπορούσαμε λοιπόν να πούμε ότι η ακολουθία μας δεν μπορεί να ξεπεράσει το μηδέν, με άλλα λόγια ότι έχει όριο τον αριθμό 0.
Ένας άτυπος ορισμός του ορίου ακολουθίας είναι ο εξής: μια ακολουθία λέμε ότι έχει όριο ή ότι ''συγκλίνει σε ένα αριθμό L, όταν οι όροι της πλησιάζουν όλο και περισσότερο τον αριθμό αυτό καθώς ο δείκτης της αυξάνεται απεριόριστα.
Ο αυστηρός ορισμός της σύγκλισης μιας ακολουθίας (a_n) σε πραγματικό αριθμό είναι ο εξής:λέμε ότι ο αριθμός L είναι όριο της ακολουθίας (a_n) αν για κάθε ε > 0 υπάρχει (τουλάχιστον ένας) φυσικός αριθμός n0 τέτοιος, ώστε για κάθε n>n0 να ισχύει: και το συμβολίζουμε με:
Διασθητικά ο ορισμός λέει ότι: αν μια ακολουθία (a_n) συγκλίνει σε ένα αριθμό L τότε οποιαδήποτε περιοχή του L και αν επιλέξουμε, μετά από κάποιον όρο της ακολουθίας όλοι οι επόμενοι θα βρίσκονται μέσα στην περιοχή αυτή. Σύμφωνα με τον ορισμό, αυτό μπορεί να γίνει για οσοδήποτε μικρή περιοχή του L.
Φυσικά είναι δυνατόν μια ακολουθία να μην συγκλίνει σε πραγματικό αριθμό. Μπορεί για παράδειγμα να αποκλίνει στο +\infty ή στο ―\infty ή ακόμα να μην έχει όριο καθόλου. Παράδειγμα ακολουθίας που δεν έχει όριο είναι η (-1)^n. Αν όμως μια ακολουθία έχει όριο είτε πραγματικό αριθμό είτε άπειρο, τότε αποδεικνύεται ότι αυτό είναι μοναδικό.
Στη γενική περίπτωση ένος μετρικού χώρου Μ, και όχι συγκεκριμένα του \R, ο ορισμός είναι αντίστοιχος και η απόσταση ορίζεται από τη μετρική του χώρου αυτού.
Η έννοια του ορίου ακολουθίας και του ορίου συνάρτησης είναι πολύ στενά συνδεδεμένα. Μάλιστα ο ορισμός του ορίου ακολουθίας μπορεί να χρησιμοποιηθεί για να ορίσουμε γενικά το όριο συνάρτησης.